JohanHeinsen/ENO huggingface dataset:
Viborger Samler, 1846-10-03
London, den 26de Septbr. (Om Morgenen, over Hull). Fra det i Dundrum Bugten paa Stranden løbne Dampskib "Great-Britain ere ingen senere Efterretninger indløbne. Kun veed man, at Skibet endnu er ubeskadiget, og at man haaber at faae det af Grunden med næste Springflod, der dog først indtræffer den 5te Octbr., endskjøndt Skibet stødte paa med Høivande. Passagerer nes Antal ansloges omtrentlig til 180. Gan melder flere betydende Forandringer i Colonigouverneurernes Personale. Sir Henry Pottinger er udnævnt til Gouverneur i Capstaten, og Sir Th. Edw. Grey til Gouverneur paa Jamaica. Greven af Montemolin opholder sig endnu i London, hvor han lever meget indgetogent i Brunswick=Hotel. Han synes at have hvervet Morn, Post til sin Allierede, thi dette Organ for UltraTories, der hidtil har forholdt sig temmelig vassiv i det spanske Ægteskabsspørgsmaal, træder nu pludselig fremmed en fulminant Artikel imod Ludvig Philip og de franske Jntriguer i Madrid.
Viborger Samler, 1846-10-03
Frankerig. Paris, den 24de Sept. La Presse melder, at Frankerig har opgivet sin Høihed over flere af de til Selskabsøerne hørende Eilande, da Frankerig, kun har overtaget Skytsretten over Dronning Pomares Gebeet, og dets Rettigheder over Øer, over hvilke Pomare kun har havt usikkre Rettigheder, saaledes kun ere tvivlsom. Desaarsag har Frankerig foretrukket at erklære dem for uafhængige, efterat – saaledes som Porteseuille melder – England har lovet at afholde sig fra ethvert Establissement paa disse Øer. - Const. og Courr. fr. angribe paa det Heftigste denne foregivne nye Eftergivenhed og Svaghed i Guizots Udenrigspolitik.
Viborger Samler, 1846-10-03
Journ, des Deb. udgyder idag sin Bitterhed og Harme imod den franske Oppositionspresse, der af Ærgrelse over Resultatet af den dynastiske og Guizotske Politik forglemmer al Nationalfolelse, sympathiserer med Udlandet og Frankerigs Fiender, og søger at forskrække Gemytterne med Rygter om en spansk Omvæltning og et Venskabsbrud med England. La Presse venter, at de skamløse Bagvaskelser, som de engelske Journaler dynge paa den spanske Dronning og hendes Familie, i det de skildrede disse som Spille holde for skjændige Jntriguer og berusede i natlige Orgier, ville opfylde enhver Spanier med ædel Harme og afskrække alle Partier fra at indgaae et Forbund med det engelske Parti, der tager sin Tilflugt til saadanne Midler. Fra Blois ere flere spanske Flygtninge bortrømte; den carlistiske General Reyo i Valenciennes og Oberst Nazale i Nantes ere indespærrede af de franske Auctoriteter. Eleverne i Universitetscollegierne i hele Frankerig have efter Hertugen af Montpensters Anmodning erholdt en overordentlig Ferie af 8 Dage.
Viborger Samler, 1846-10-03
National taler om 85 Mill. Francs, som Ferdinand VI. har efterladt; af de Jnfantinden tilfaldne 2 1/2 Mill., skal Marie Christine ved disses Bestyrelse have tilsat en ikke ubetydelig Sum, saa at Kong Ludvig Philip vil lade sig stille tilfreds med 30 Mill. Bestillinger til Udstyr ere gjorte til et Beløb af 3 Mill. Fres. Diamanter til Beløb af 6 Mill. Fres ere fra Madrid ankomne til Paris for der at erholde nye Jndfatninger.
Viborger Samler, 1846-10-03
Paris, den 25de Septbr. Fredelige og beroligende Depescher, der sigte til at opretholde den gode Forstaaelse mellem England og Frankerig, ere ankomne til Tuilerierne fra London. Denne Efterretning udbredtes i Middagsstunden paa Børsen og bragte Coursen til at stige; den paniske Skræk forjoges. Til de foruroligende Rygter hørte navnligen det, at den engelske Regjering skulde i en Note til den spanske Regjering have nedlagt formelig Protest imod Infantindens Giftermaal med Hertugen af Montpenster; – et saadant Giftermaal var en casus belli.
Viborger Samler, 1846-10-03
Sultanen af Marocco skal have henvendt sig til Frankerig med en bestemt Opfordring til Bistand om AbdelKaders Jntriguer.
Viborger Samler, 1846-10-03
Hertugen af Montpensier har efter la Presse anmodet sin Fader om at udstede et politisk Amnestiedecret. Man tilføier, at Jndenrigsministeren er sysselsat med Affattelsen af Ordonancen i dette for den indenlandske Politik vigtige Anliggende.
Viborger Samler, 1846-10-03
Frankerigs Nationalinteresser, siger Pariser Oppositionspressen, have aldeles Jntet at gjøre med en dynastisk Jntrique – en Mariage, der rigtignok bringer Prindsen en Medgift af 30 Mill. Fres, men der tillige truer Frankerig med alvorlige Forviklinger og truer Spaniens og Frankerigs Friheder.
Viborger Samler, 1846-10-03
Spanien. Ved en Depesche fra Hertugen af Montpensier er den franske Gesandt underrettet om, at Hertugen renoncerer paa enhver Apanage for Jnfantinde Louise. Denne Efterretning har gjort et høist gunstigt Jndtryk i Hovedstaden.
Viborger Samler, 1846-10-03
Senatet har forkastet Oplæsningen af Don Enrique's, Protest og eenstemmigen antaget Adressen. - Jsturiz har i den engelske Gesandts Nærværelse underrettet Cortes om, at den engelske Gesandt havde tilstillet ham en Note af det Jndhold, at Jnfantindens Formæling med Hertugen af Montpenster i ingen Henseende vil forstyrre det gode Forhold imellem Spanien og England. Dispensationerne fra Rom for begge Ægteskaberne ere ankomne til Madrid.
Viborger Samler, 1846-10-03
Fra Catalonien skrives under 19de Septbr., at der overalt hersker dyb Rolighed. Et Forsøg paa at fremkalde i Picerda Manifestationer for Jnfanten Don Enrique er mislykket ved Auctoriteternes Aarvaagenhed.
Viborger Samler, 1846-10-03
Jtalien. Fra Rom skrives under 18de Septbr.: Nætterne imellem den 11te og 12te Septbr. fandt atter nye Udbrud af Vesuv Sted; dog stege ikke, som sædvanligt, mægtige Jldsøiler i Veiret, men fra Kraterets glødende Masse frembrød den pragtfuldeste Jldregn, der ved de meest forskjellige Farver ydede et fortryllende Skue. En Pariser Journal vil vide, at Hofferne i Wien og Neapel have adresseret til Rom Noter, fulde af heftige Bebreidelser til den hellige Stol, fordi Hs. Hellighed, saa skyndsomt og uden at indhente deres Raad, har meddeelt Dispensationen til de spanske Ægteskaber. Det, navnligen over Tildragelserne i Madrid forbittrede Neapolitanske Hof har desuden hentydet paa Pavens politiske Skridt; thi det synes næsten som om den hellige Fader, er bleven en Ven af Revolutionsmændene i Europa.
Viborger Samler, 1846-10-03
J sin Forlegenhed skal Pius den de have henvendt sig til Grev Rossi, og denne skal have tilraadt et undvigende Svar, med det Tilføiende, at Tuilerierne vare Monarchiets Sag saa hengivne som nogetsomhelst Cabinet i Europa. Ved Østerrigs og Neapels fiendtlige holdning skal Paven være bleven meget urolig.
Viborger Samler, 1846-10-03
Jndenlandske Efterretninger. Af de tilstedeværende fremmede Lærde ved Forsamlingen, i Southampton er Jngen bleven behandlet med saamegen Udmærkelse som Ørsted, hvem Sir John Herschel har tilstillet en Takadresse. (Berl. Tid.)
Viborger Samler, 1846-10-03
J Anledning af de tydske Naturforskeres Forsamling i Kiel var af Hs. Durchl. Hertugen af Augustenborg, den 20de Septbr. foranstaltet en Fest paa Gravensteen, hvortil de tydske Lærde vare indbudne. Der er i de sidste Tider bleven meget talt om, at endeel "Liedertafler, vilde møde der, og at der skulde foretages Et og Andet. Men det er gaaet meget prosaisk til, og intet Overordentligt er passeret. Kl. 12 ankom den hertugelige Familie paa det i Apenrade hjemhørende Dampskib til Landingsstedet, samtidig med Dampskibet "Caroline Amalie", der bragte endeel Gjæster fra Flensborg. Forsamlingen var meget tynd, og medens Herskaberne toge ind paa Slottet, amuserede de Ankomne sig med Sang og Taler udenfor, Kl. 2 1/2 ankom Dampskibet "Christian VIII." fra Kiel med de tydske Gjæster, der i Procession og, som der siges, syngende "Schleswigholstein, droge op til Slottet, hvor de bleve modtagne af den hertugelige Familie. Efter videre Sang og Tale blev serveret en Frokost i 4 store Telte. De Fremmede spadserede senere omkring og besaae Anlæggene. De skulle have undret sig meget over, at Bønderne fra Omegnen ved forekommende Tiltale svarede med Ordet: "Dansk, man havde ventet en anden Parole. Et Sted havde en Mand heiset endeel Flag, alle danske, paa et nederst vaiende Qvarantaineslag nær. Paa Øen blev der paa et Par Steder opvartet med Musik osv. (Apenr. Ugbl.) – "Jtzeh. Wochbl." skildrer derimod Besøget som meget pompens og herzergreifend."
Viborger Samler, 1846-10-03
Handels-Efterretninger. Directe Qvæghandel paa England. Den anden Transport med 90 Stude afgik fra Tønningen den 18de Septbr. til London. Man venter et større Dampskib som kan lade 200 Stude, og antager at dette Skib vil gjøre 2 Reiser. Saaledes er da denne directe Fart, paa hvilken vi allerede for længe siden have gjort opmærksom, i fuld Gang, og vi gjentage vort Ønske, at denne maatte blive udvidet til Jyllands Vestkyst, og at en saadan Dampskibsfart maatte til næste Aar sættes i Gang tildeels ved Hjælp af Statskassen. Transporten vil snart udvide sig til mange andre Gienstande, hvoraf man i Jylland har Overflødighed, og en udvidet Afsætning af alle mulige Slags levende Kreaturer (og deriblandt Fjærkreaturer) vil være en stor Opmuntring for Landmænd i Jylland til at henvende deres Opmærksomhed paa disse Gjenstande. Vi trænge sandeligen ikke til Hamborg som Mellemhandler, det lader sig godt udføre af os selv, ja endog meget bedre; thi det er jo indlysende, at naar vort Qvæg først skal drives til Hamborg, for atter derfra at indskibes til England, man ved den lange Transport fordyrer enhver Gienstand, medens man fra Vestkanten af Jylland kan gjøre en directe Udskibning til England langt billigere. Det hedder vel fra Holsteen at saameget man ogsaa kan glæde sig over den directe Afsætning af Qvæg, hvilken ogsaa begynder at udvide sig til mindre Gjenstande af alle Slags Levnetsmidler, saa maa man dog paa den anden Side beklage, at alle disse Gjenstande fordyres i vort eget Land; men vi svare herpaa, at dersom Forsendelsen svarer Regning, saa vil Udførelsen desuagtet skee, om vi endog selv opgive de directe Afsendelser. Hamborgerne ville naturligviis lade opkjøbe Alt hvad der svarer Regning, til Forsendelse til England. Levnetsmidlerne ville da alligevel fordyres, medens Fremmede gaae af med Profiten, som vi selv kunne høste. Men naar vore Producter betales meget høit, naar alle Levnetsmidler stige, saa er det naturligviis ikke mere end billigt, at Arbeidsclassen forhøier sin Dagløn og sit Arbeide. (Bl. Td.)
Viborger Samler, 1846-10-03
Reisende. Med Dagvognen fra Aarhuus til Viborg, den 1ste October: Frøken Ramus og Hr. Vatter.
Viborger Samler, 1846-10-03
Jmorgen prædiker og confirmerer Hr. Pastor Hindberg i Domkirken; i Søndresogns Kirke Hr. Pastor Silverberg.
Viborger Samler, 1846-10-03
AVERTISSEMENTS. Jfølge den under 24de Septbr. 1811 confirmerede Fundats for Generalmajorinde de Poulsens Legat til Trængende i Viborg, og i Henhold til Placat 12te Juli 1843 § 4 og 5, samt med den bemærkning, at 2de Jndvarslinger allerede ere skeete, indkaldes herved den Ældste af Generalmajorinde de Poulsens Familie med 12 Ugers Varsel til for undertegnede Stiftamtmand og Biskop at legitimere sig som Dispositionsberettiget. Viborg, den 14de September 1846. L. Bretton. N. C. Øllgaard.
Viborger Samler, 1846-10-03
395 Rbd. af Viborg Byes Fattigvæsens Midler, ere mod anordningsmæssig Sikkerhed at faae tillaans til førstkommende December Termin. Viborg, den 18de September 1846. Ursin.
Viborger Samler, 1846-10-03
765 Rbd. 6 s. af Umyndiges Midler under Viborg Byes Overformynderie, kunne i forestaaende December Termin erholdes tillaans mod anordningsmæssig Sikkerhed. B. Haubroe. P. Gjølbye.
Viborger Samler, 1846-10-03
J Morgen (Søndag) faaes varme Posteier og fremdeles hver Søndag hos Conditor H. P. Høyer.
Viborger Samler, 1846-10-03
Godt Smør til 15 Rbd. Fjerdingen, kan faaes hos Jacobsen til Nørgaard.
Viborger Samler, 1846-10-03
Da jeg efter aflagt Prøve som Mester har etableret mig her i Byen som blikkenslager, anbefaler jeg mig til Jnden og Udenbyes med Forfærdigelse af Alt til mit Fag henhørende Arbeide, saavel i Messing som Blik, f. Ex. Thee- og Kaffe maskiner efter nyeste Facon og Construction, som paa en let Maade opvarmes med Spirituslampe, argantiske Lamper, saavel poleret som lakeret Arbeide, tilligemed Oplægning af Tag render og Zinktage m. m., forsikkrende Enhver reel Behandling, godt Arbeide og saa billige Priser som mulig. Viborg, den 8de Septbr. 1846. P. Goverts, boende hos Hr. Toldbet. Henchel i St Mathiasgaden, paa Hjørnet ved Dumpen.
Viborger Samler, 1846-10-03
Paa Grund af Forflytning er det af Overveibetjent Sørensen beboede og nylig ombygget Sted med 5 Værelser og fornødne Beqvemmeligheder, samt Stald, Lade og Vognskuur, med et Jordtillæg af circa 20 Tdr. Land geometrisk Maal med fornøden Tørveskiær og en ny anlagt Have, beliggende i Overlund Bye, 1/4 Miil fra Viborg, at erholde tilkjøbs, naar man derom henvender sig paa Stedet. Stedet egner sig for en Pensionist, kan endog benyttes af Forældre, som have Børn der agte at freqventere Latinskolen i Viborg. Da jeg har fristet den haarde Skjæbne, ved Døden at miste min gode Kone, og jeg selv bliver gammel, saa agter jeg underhaanden at sælge min eiende og paaboende Gaard her i Truust, der staaer for Hartkorn Ager og Eng efter den gl. Matricul 3 Tdr. 2 Skpr. 3 Fdkr. 1/5 Alb. og efter den nye Matricul 3 Tdr. 4 Skpr. 3 Fdkr. 3/4 Alb., samt Privilegium paa Kroehold og Bevilling til Spekhøkeri. Gaarden er beliggende ved den stærkt befarede Vei imellem Silkeborg og Randers. Jorderne, hvoraf en stor Deel ere meget gode, en stor Deel gode, en Deel mindre gode, en lille Deel Lyngbegroethede og Mosejord, som især egner sig fortrinlig til Opdyrkning, samt en ikke ubetydelig Deel Eng, udgjøre ialt et Areal af omtrent 150 Tdr. Land. Torv haves til Fornødenhed og Mergel haves i Overflødighed, af hvilket sidste endog kan sælges for flere Tusinde Rbd., da derpaa er god Afsætning. Gaarden kan modtages strax, om det ønskes. Den indavlede Sæd følger i Kjøbet. Truust, den 11te September 1846. Jens Nielsen.
Viborger Samler, 1846-10-03
Udkommet er: Udvalg af nye Dandse for 1 Violin, 6 Hefte, 32 s. Befrielsen, et Digt af Hollard Nielsen. 12 s.
Viborger Samler, 1846-10-03
Musiken til Fredmans Epistlar af C. M. Bellmann. 2den Udgave, 9 Mk. Forlovelsen, Vals for Pianoforte af H. C. Simonsen, 48 s. Humanitet, betragtet fra et christeligt Standpunct med stadigt Hensyn til den nærværende Tid, af Mag. L. Zeuthen. 64 s. Fem Prædikener af C. Tryde. 40 sk. Hønsegaarden, fuldstændig og tydelig Anviisning til paa den bedste og letteste Maade at fremme Hønseavlen og drage, den største Nytte af den. Andet forøgede Oplag. 16 s. Ohør, og hør, hvor det hundrede, Den hele fuldstændige og originale Sang i 62 Vers om Lieutenant v. Møller og hans Ellevehundred, indeholdende følgelig ogsaa det nylig udgivne Brudstykke. Prydet med 15 omhyggeligt udarbeidede Skizzer og udsat, da man ikke er nogen Ander af den Tyrkiske Musik, for Piano af H. V. C. M. Monstro. og faaes hos P. C. Kabell.
Viborger Samler, 1846-10-03
Flæsk kjøbes og modtages i Randers af P. A. Stilling.
Viborger Samler, 1846-10-03
Placat. Fredagen den førstkommende 16de October, Formiddag Kl. 10, bliver paa Viborg Raadhuus foretaget Licitation over Opførelsen af en Skolebygning heri Byen. Overslag, Tegning og Conditioner bekjendtgjøres ved Licitationen og ere forinden til Eftersyn hos Medlem af Skolecommissionen Kjøbmand S. Hagemann. Det bemærkes, at Overslagssummen er c. 4000 Rbd. Viborg, den 28de September 1846. E. Selmer, const.
Viborger Samler, 1846-10-03
Torsdagen den 8de October, Formiddag Kl. 10, bliver paa Hobroe Raadstue afholdt offentlig Licitation over Ombygning og Reparation af Broen ved Kleitrup Mølle mellem Rinds og Nørreonsild Herreder. – Overslag og Conditioner ligge til Eftersyn her paa Contoiret og blive desuden bekjendtgjorte, paa Auctionsstedet. Rinds Herredscontoir i Hobroe, den 29de Septbr. 1846. Høyer.
Viborger Samler, 1846-10-03
Leiebibliothek til Salg under Et. Torsdagen den 14de November d. A., om Formiddagen Kl. 10, bliver paa Assens Raadhuus afholdt offentlig Auction over det Bog-, Papiir, Musik- og Kunsthandler Mønsters Fallitboe tilhørende fortrinlige Leiebibliothek, hvori findes alle de nyeste udkomne Romaner, balletristike Værker og med en til den æstetiske Literatur henhørende Morskabs-Lecture. Næsten alle Bøgerne ere solidt indbundne, meget godt conserverede og hele Bibliotheket udgjør circa 15000 Bind. – Cataloger ville forinden Auctionen blive henlagte paa de større Gjæstgivergaarde.
Viborger Samler, 1846-10-03
Det bemærkes, at dette Leiebibliothek, som har størst Værdi ved at være samlet, bortsælges som en Heelhed og ikke stykkeviis. Assens Byefoged-Contoir, den 19de Septbr. 1846. Buchwald.
Viborger Samler, 1846-10-03
Efter Overeenskomst med Auctionsdirecteuren bortsælges Torsdagen den førstkommende 15de October, om Formiddagen Kl. 10, paa Hovedgaarden Friis holt circa 250 Stkr. Faar, Beder og Lam af spansk Race.
Viborger Samler, 1846-10-03
Ved Proclama af Dags Dato, som snarest muelig læses inden vedkommende Retter, ere Alle og Enhver, som i navnlig Maade maatte have Noget at fordre i Stervboet efter afgangne Enkemadame Ane Ibsen, fød Møller, af Fjelleradgaard og forhen afdøde Mand Proprietair Niels Jbsen til Raakildegaard, indkaldte med 12 Ugers Varsel til inden denne Tids Forløb for undertegnede comiterede Skifteforvalter at anmelde og beviisliggjøre deres formeentlige Krav, hvilket herved endvidere bekjendtgjøres. Grevskabet Lindenborgs Skifteret, den 17de Septbr. 1846. Kirstein.
Viborger Samler, 1846-10-05
74 Aarg. Kongelig allernaadigst privilegeret. Nr. 156. Tidende. Stifts Fod. Forsendes med Brevposten i Danmark og Hertugdommerne. Mandagen den 5te October 1846. Denne Tidendes udenlandske Artikel redigeres af Adjunct Neitz, og den indenlandske af H. Wissing, samt udgives 4 Gange ugentlig fra Sidstnævntes Officin.
Viborger Samler, 1846-10-05
Nyeste Postefterretninger. Storbritannien og Jrland. London, den 29de Septbr. De sidste Efterretninger fra Dundrum Bugten ere ikke gunstige for Skibet "Great Britain". Vinden blæste haardt fra Syden, og Skibet var drevet høiere oppaa Stranden. Flere af de fra Liverpool til Hjælp sendte Dampskibe have for Bølgegangens Skyld ikke kunne nærme sig Skibet.
Viborger Samler, 1846-10-05
Chefen for Øvelsesescadren, Admiral Sir Will. Parter, er der tilstillet befaling om at fortsætte sit Kryds togt, og kun at hjemsende 2 Linieskibe. – Admiralen har forladt Cadiz, og begivet sig til Lissabon. Admiralens Forbindelse med England vedligeholdes ved Dampskibe i Gibraltar, Cadiz, Lissabon og Cork. Efterretningerne om Voldsomheder, hvortil den endnu stigende Nød forleder det irske Folk, tiltage Dag for Dag. Jblandt Andre ere i Clathmore Grevskabs= og Districtauctoriteterne, efter endt Conference, blevne overfaldne af en Folkehob af 3000 Mennesker og kun med stor Møie bragte i Sikkerhed af et Detaschement tililende Dragoner.
Viborger Samler, 1846-10-05
Jblandt de Angrebne befandt sig C. Lord Stuart de Decies, der under en Stormhagel maatte tage Flugten, og neppe kunde redde sit eget Liv. Udentvivl vil Forbittrelsen, endnu tiltage, naar det stadfæstes, at Kornaagren begynder at drive sit Uvæsen, og at navnligen paa flere Steder store Qvantiteter Mais ere opbevarede, som Eierne holde tilbage i Haab om høiere Kornpriser. Efter Duhl. Evenning Mail anseer Greven af Besberough, Lord lieutenanten i Jrland, Sagernes Tilstand for saa farlig at han af Ministeriet har paa det Jndstændigste forlangt Parlementets Sammenkaldelse, og denne vil efter the Standard finde Sted i Novbr. Maaned.
Viborger Samler, 1846-10-05
J Geheimeraadets Møde den 26de Septbr. vedtoges det, at Kirkebønner skulle paa Grund af den herskende Nød i Jrland anordnes over hele Riget.
Viborger Samler, 1846-10-05
Den 28de Septbr. om Morgenen afreiste Hertugerne af Montpenster og Anmale med deres store Følge til Spanien. - Foranstaaende Artikel i Journal des Deb. viser, at vel ikke Freden, men den øieblikkelige gode Forstaaelse imellem England og Frankerig er forstyrret, og Oppositionen glæder sig, at Guizot sikkert vil falde som det første Offer, da Lord Palmersion udentvivl pønser paa Hevn.
Viborger Samler, 1846-10-05
Spanien. Madrid, den 21de Septbr. J Eftermiddag modtager Dronningen Gesandterne fra England og Belgien, der have bedet om Tilladelse til at turde bringe Dronningen deres Lykønskninger til hendes og hendes Søsters Giftermaal. Den 4de Octbr. ankommer Hertugen af Montpenster hertil.
Viborger Samler, 1846-10-05
Madrid, den 23de Septbr. Telegraphisk Depesche). Tillidsvotumet, som bevilger Ministrene Ret til at opkræve Afgifter er antaget i Kongressen med 134 Stemmer imod 13.
Viborger Samler, 1846-10-05
Da den engelske Gesandt Bulwer havde Audients hos Dronningen, var Infantinden, paa Grund af Jldebefindende, ikke tilstede.
Viborger Samler, 1846-10-05
Fristaten Krakau. Augsb. Allg. Zeit. indeholder fra den russiske Grændse, følgende, som det synes, halv officielle Meddelelse om Krakaus Fremtid. Efter paalidelige Efterretninger fra den russiske Hovedstad ere derfra tilstillede de tvende tydske Stormagters Hoffer Meddelelser, af hvis Jndhold man næsten med Vished tør antage, at de tre Statsmagter for den tidligere Republik Krakau ville foranstalte bestemte Meddelelser saavel i London, som i Paris, hvilke Meddelelser have Hensyn til det polske Spørgsmaal i Almindelighed og til Krakau i Særdeleshed.
Viborger Samler, 1846-10-05
Jndenlandske Efterretninger.
Viborger Samler, 1846-10-05
Kjøbenhavn. Hs. Majestæt ventes at indtræffe hertil den 8de Octbr.
Viborger Samler, 1846-10-05
Det er endnu ikke bestemt om Hs. Majestæt indtræffer hertil overland eller tilsøes, og der siges at Hs. Maj. strax efter Ankomsten vil begive sig til Sorgenfri Kherre, Hoschef Hedemann og Hofdame Frøken Oxholm, ventes i denne Tid hertil fra Mecklenborg-Strelitz, og er der paa Amalienborg istandsat Værelser til deres Modtagelse.
Viborger Samler, 1846-10-05
I Prinds Ferdinands Have afbrændtes i Onsdags Aftes et lidet Fyrværkeri i Anledning af Hertug Carl af Sønderborg-Augustenborgs Fødselsdag (Hertugen opholder sig, som bekiendt, i denne Tid her i Byen). De i Nærheden Boende vare, rimeligt nok, ikke uden Ængstelse for, hvad herved lettelig kunde være foranlediget. Juridisk Examen. Til den skriftlige Examen for latinske Jurister, der begyndte Tirsdagen den 22de og endte Løverdagen den 26de f. M., havde 18 Candidater indstillet sig, hvoraf Jngen forlod Examen. De opgivne Qvæstioner vare følgende: 1) Almindelig Retslære. Hvorvidt er Skilsmisse forenelig med Ægteskabets Væsen; 2) Romerret: Explicetur ex jure Roman, natura restitutionis in integrum. 3) Dansk Civilret Nr. 1. Hvorvidt kan man af particulaire og specielle Love, udlede almindelige Regler: 4) Dansk Civilret Nr. 2. Hvilken Retsvirkning kan man tillægge Conossementer, 5) Criminalret: Hvorledes straffes Forbrydelser, naar Forsæt og Uagtsomhed concurrere; 6) Proces: Hvorvidt kunne flere Personer være Sagsøgere eller gjøres til Sag. voldere under samme Søgsmaal, 7) Posttiv Statsret: Hvilken Petitionsret tilkommer den danske Stats Provindsialstænder efter § 5 i Anordningen af 15de Mai 1834, Til den skriftlige Examen for ustuderede Jurister, der begyndte i Mandags den 28de og endte i Onsdags den 30te f. M., havde indstillet sig 25, hvoraf Jngen forlod Examen. De opgivne Qvæstioner vare følgende: Almindelig Retslære. Kan man efter almindelige Retsgrundsætninger tillægge Testamenter Gyldighed, 2) Dansk Civilret Nr. 1. Hvorvidt er Fruentimmernes Myndighed afhængig af nogen Alder; 3) Dansk Civilret Nr. 2 Hvorvidt er svigagtig Besiddelse til Hinder for Hævd? 4) Dansk Civilret Nr. 3: Gives nogen fast Norm forLandgildens Størrelse, 5) Criminalret: Gives nogen almindelig Straf for ulovligt Fiskeri, 6) Proces: Hvorvidt og hvorledes kan ifølge vore Love en Skjønsforretning paaankes: (Bl. Td.)
Viborger Samler, 1846-10-05
Afgangs-Examen. Udfaldet af den i forrige Uge i Metropolitanskolen afholdte Afgangsexamen har været saaledes, at af de 8 Candidater, som indstillede sig til Exammen, 5 erholdt første Charakteer, deriblandt 1 med Udmærkelse, 3 anden Charakteer.
Viborger Samler, 1846-10-05
Jfølge Privatmeddelelse skal der, som en Følge af Nordtorf-Forsamlingen, d. 26de f. M. have været en Duel i Eutin mellem en dansk Officier (Ridtmester v. T.) og en heidelberger Student, hvorved den Første skal være bleven farligt saaret. (Flyvpst.)